Document ID: /roh_data/filtered/fineweb-2-filterrobots_roh.jsonl.gz/43636

Tranter auter vegnia fatg dapli tests. Cunzunt tar ils umens che han sex cun umens saja il dumber da tests creschì per 20%. Tar ina nova infecziun possian ins plinavant cumenzar pli baud cun il tractament. Sche quel vegnia fatgs consequentamain po il livel da virus vegnir sbassà uschè fitg ch'ina persuna infectada cun HIV na po betg pli infectar in'autra.
Svilup positiv er tar ulteriuras malsognas sexualas
Bunas novas ha l'uffizi er tar las ulteriuras malsognas sexualas contagiusas. Suenter ch'il dumber è creschì marcantamain ils ultims onns, è quel ussa sa stabilisà. Sch'i sa tracta qua d'ina midada da trend, lascha l'uffizi da sanadad però avert.
RR novitads 11:00